open-index/open-wikipedia-markdown huggingface dataset:
Julius Skutnabb

**Julius Ferninand Skutnabb** (Helsinki, 12 juny 1889 - Helsinki, 26 febrewaris 1965) wie in Finsk reedrider. 

Hy die seis kear mei oan it Wrâldkampioenskip allround, fjouwer kear oan it Europeesk kampioenskip en twa kear oan de Olympyske Winterspullen (yn 1924 en 1928). Hy waard by dizze kampioenskippen ien kear Europeesk kampioen. Skutnabb wie yn 1924 de earste Olympysk kampioen op de 10 kilometer, yn in direkte wedstriid tsjin lângenoat Clas Thunberg dy't al twa goudene medaljes yn 'e yn de bûse hat. Julius Skutnabb ferstoar op 26 febrewaris 1965, yn 'e âldens fan 75 jier. 

## Persoanlike rekôrs

## Resultaten
De Eerste Prijs

De **Eerste Prijs** (***Earste Priis***) wie in Nederlânske priis foar opfallend jong talint yn 'e sektor 
ferdivedaasjekeunst en amusemint dy't alle jierren útrikt waard. De priis bestie sûnt 1978 en waard mooglik makke troch SNS REAAL Fonds. Fanwegen de tabakswet waard de namme fan 'e priis wizige. De âlde namme wie de ***Pall Mall Exportprijs***, dit waard earst de ***British American Tobacco Prijs***. De lettere namme waard fan 2006 ôf brûkt oant 2010, it lêste jier dat de priis útrikt waard.

It doel fan de priis wie om de ûntwikkeling fan jonge artysten te befoarderjen. De winner krige 15.000 euro en in replika fan in byld fan Yvonne Kracht.

## Sjueryleden
De earste sjuery bestie út Wim Bary (foarsitter), Jasperina de Jong, Jip Golsteijn, Dick Kooiman, Hans van Willigenburg en Simone de Waard. 
Letter bestie de sjuery út:
* Hans van Willigenburg
* Martine Bijl
* Merijn Henfling
* Koen van Dijk 
* Simone de Waard

## Winners

* 1979: Heddy Lester en Frank Affolter
* 1980: Margriet Eshuijs
* 1981: Annemarie Henselmans
* 1982: Purper en Lori Spee
* 1983: Jan Mesdag
* 1984: Karin Bloemen
* 1985: Hans Liberg
* 1986: Marjolein Sligte
* 1987: Sytha Bolt en Tetske van Ossewaarde
* 1988: Montezuma's Revenge
* 1989: Alexandra van Marken
* 1990: Marjolijn Touw 
* 1991: Vera Mann
* 1992: Job Schuring
* 1993: Stef Bos
* 1994: Lenette van Dongen
* 1995: Comedytrain
* 1996: Remko Vrijdag
* 1997: Trijntje Oosterhuis
* 1998: Thomas Acda
* 1999: Lottie Hellingman
* 2000: Marc-Marie Huijbregts
* 2001: Alex Klaasen & Martine Sandifort
* 2002: Maike Boerdam
* 2003: Ashton Brothers
* 2004: Wende Snijders
* 2006: Daniël Samkalden
* 2007: Wouter Hamel
* 2009: Roosbeef
* 2010: Caro Emerald
Bad Sobernheim

**Bad Sobernheim** is in stêd oan de Nahe yn lânkring Bad Kreuznach yn de Dútske dielsteat Rynlân-Palts. Noardlik leit de Hunsrück en súdlike it Nordpfälzer Bergland.

Bad Sobernheim is in erkend kuerplak. Njonken de stêd sels hearre ek de stedendelen Eckweiler, Pferdsfeld en Steinhardt by Bad Sobernheim. 

## Bestjoer
Bad Sobernheim is in Ortsgemeinde en heart sûnt 2020 by de ferbânsgemeente Nahe-Glan.

## Fossilen
Bad Sobernheim bekend waard bekend troch de fynst fan twa lokaasjes foar fossilen troch de dûmny-natoergenêzer Emanuel Felke . Dûmny Felke stie fan 1915 oant 1925 yn Bad Sobernheim. Oan de noardlike stedsrâne leit op it plak fan de eardere stienfabryk (*Ziegelei*) Eimer de lokaasje dêr't in soad fossilen fan planten út it Perm fûn binne. Fierder noardlik by it stedsdiel Steinhardt wurde yn de sânôfgraving Barth yn de sânstien ek fossilen fûn fan beammeresten, lykas dinappels. Yn de omjouwing wurdt oan de foet fan de súdlike hellingen fan de Dissibodenberg ek noch wol ris by tafal agaat fûn. De lokaasjes binne net foar it publyk tagonklik.
Utjouwerij 521

**Utjouwerij 521** wie in Nederlânske útjouwerij dy't yn 1999 oprjochte waard troch Harold de Croan en Arjan Weenink. Alle jierren waarden sa'n 25 oant 30 titels útjûn. 

It fûns fariearret fan tradisjoneel en literêr oant ynnovatyf en kommersjeel. Njonken boeken fan fêstige nammen as Martin Bril, Gerrit Komrij, Guus Luijters, Abdelkader Benali, Jeroen Wielaert en Rita Verschuur hat Utjouwerij 521 wurk útjûn fan jonge skriuwers: John Schoorl, Bas Belleman, Menno Pot, Karin Amatmoekrim, Beau van Erven Dorens, Els Quaegebeur, Hélène Gelèns, Bas Vlugt, Paul Janssen, Erik Solvanger, Willem Thies, Lucas Winnips en Philip Hoorne.  

Fan 2000 oant 2004 wie Utjouwerij 521 de útjouwer fan literêr tydskrift Nymph. Yn maart 2005 waard de útjouwerij ûnderdiel út fan de Foreign Media Group, wêrnei't er gearfoege waard mei Pimento, de eigen útjouwerij fan FMG. Fan de maitiidsoanbieding 2005 ôf waarden de boeken fan útjouwerij 521 útbrocht ûnder de flagge fan Pimento. .

Yn maart 2007 ferlieten de beide útjouwers it bedriuw. Yn juny fan dat jier rjochten sy Utjouerij Carrera op, ûnder de flagge fan Dutch Media.
Martinstein

**Martinstein** is in plak yn lânkring Bad Kreuznach yn de Dútske dielsteat Rynlân-Palts. Mei 39 hektare is Martinstein kwa oerflakte de lytste gemeente fan Dútslân.

## Lizzing
Martinstein leit fuortdaliks oan 'e lofterigge fan 'e Nahe. Yn it noarden ferriist de Hunsrück, yn it suden it Nordpfälzer Bergland. Yn it westen lizze Simmertal en Hochstetten-Dhaun, yn it easten Weiler bei Monzingen en Merxheim.

## Skiednis
It doarp waard yn de hege midsiuwen stichte op in krusing fan de Nahe yn it distrikt Simmern ûnter Dhaun. Yn 1340, ûnder de "Dhaun Feud" tsjin de *Wildgrafen auf Dhaun*, boude de aartsbiskop fan Mainz in kastiel boppe it doarp, en twa jier letter krige it doarp stedsrjochten. Yn 1518 krige Martinstein in eigen lytse parochy. Yn de 18e iuw kaam it stedsje yn it besit fan it markgraafskip Baden en waard it ûnderhearrich oan it amt Naumburg. Fan 1798 oant 1814 wie Martinstein yndield by it Frânske kanton Sobernheim yn it departemint Donnersberg. Troch de ôfspraken dy't op it Kongres fan Wenen makke waarden, waard de regio, dat ek Martinstein, yn 1815 ûnderdiel fan it Keninkryk Prusen. De gemeente waard bestjoerd troch it boargemasterskip fan Monzingen yn it distrikt Kreuznach yn it administrative distrikt Koblenz.

Yn 1966 waard de gemeentegrins sa wizige dat de parten fan it plak dy't oant dan ta op grûn fan Simmern unter Dhaun, Weiler bei Monzingen en Merxheim leine, by Martinstein kamen.

;Untwikkeling fan de befolking
De ûntjouwing fan it tal ynwenners fan Martinstein, de wearden fan 1871 oant 1987 binne basearre op folkstellingen. 

## Bestjoer
Martinstein is in Ortsgemeinde en heart sûnt 2020 by de ferbânsgemeente Nahe-Glan.
Alpineskyen op de Olympyske Winterspullen 2018

It **Alpineskyen** op 'e **[[Olympyske Winterspullen 2018]]** waard fan 10 oant en mei 24 febrewaris hâlden yn de **Yongpyong Alpine Centre** en de **Jeongseon Alpine Centre** yn Daegwallyeong-myeon, yn Súd-Koreä. It ûnderdiel de lannewedstriid foar mingde teams stie dit jier foar it earst op it programma fan de Olympyske Spullen.

## Utslaggen
### Lannen

### Ôfdaling

### Super G

### Reuzeslalom

### Slalom

### Kombinaasje

## Medaljespegel
De top-9 fan lannen dy't by it apineskyen medaljes wûn ha tidens de Olympyske Winterspullen fan 2018.

## Sjoch ek
* Alpineskyen op de Paralympyske Winterspullen 2018
Corinne Suter

**Corinne Suter** (Schwyz, 28 septimber 1994) is in Switsersk skyster. Suter is spesjalisearre yn de ôfdaling en de super-G. Sy waard yn 2021 yn Cortina d'Ampezzo wrâldkampioene op de ôfdaling, en wûn sulver op de super-G. By de wrâldkampioenskippen yn 2019 yn it Sweedske Åre behelle sy in sulveren medalje op de ôfdaling en in brûnzen medalje op de super-G.  Yn 2022 waard se yn Peking Olympysk kampioene op de ôfdaling.
Beat Feuz

**Beat Feuz** (Schangnau, 11 febrewaris 1987) is in earder Switsersk skyer. Feuz wie spesjalisearre yn de ôfdaling en de Super G. Hy waard yn 2017 yn Sankt Moritz wrâldkampioen op de ôfdaling, by de wrâldkampioenskippen yn 2015 yn Beaver Creek en yn 2021 yn Cortina d’Ampezzo waard er beide kearen tredde op de ôfdaling. Yn 2022 waard er yn Peking Olympysk kampioen op de ôfdaling. By de winterspullen fan 2018 yn Pyeongchang wûn Feuz sulver op de Super-G en in brûnzen medalje op de ôfdaling. Yn jannewaris 2023 nei de Hahnenkammôfdaling yn Kitzbühel hold Fuez op mei skyen op heech nivo. Feuz hat in relaasje mei de eardere Eastenryske skyster Katrin Triendl, en hat mei har twa bern.
Herrstein-Rhaunen

**Herrstein-Rhaunen** is in gemeenteferbân yn de lânkring  Birkenfeld, Rynlân-Palts, Dútslân. 

It gemeenteferbân ûnstie op 1 jannewaris 2020 troch de gearfoeging fan de eardere ferbânsgemeenten Herrstein en Rhaunen. It betjoer fan it gemeenteferbân hat syn sit yn Herrstein.

## Geografy
It grûngebiet fan de gemeente leit benammen yn de Hunsrück tusken Idarwald en Lützelsoon. Parten fan it Nasjonaal Park Hunsrück-Hochwald lizze yn it westen fan de gemeent. In eksklave leit rjochts fan de Nahe tusken Idar-Oberstein en Kirn. Bekende hichten binne de Idarkopf of de Wildenburger Kopf.

De wat gruttere wetters binne de linker Nahe-sydrivieren Idarbach mei de Steinbach en de Steinbachdaam, de Fischbach en de Kyrbach/Hahnenbach en de rjochter sydrivier fan de Nahe de Reidenbach.

## Ortsgemeinden
Herrstein-Rhaunen bestiet út de folgjende Ortsgemeinden (plakken):

## Keppeling om utens
*Offisjeel webstee
Idar-Oberstein

**Idar-Oberstein** is in stêd yn de lânkring Birkenfeld yn de Dútske dielsteat Rynlân-Palts. De hjoeddeiske ferbânsfrije stêd ûntstie nei de weryndielings fan de jierren 1933, 1969 und 1970. 

Idar-Oberstein is wat ynwennertal oanbelanget it grutste plak fan de lânkring en hat in sintrumfunksje foar de omkriten. Sûnt 2016 hat de stêd de namme *Nationalparkstadt Idar-Oberstein* oannommen. Alhoewol't de stêd gjin ûnderdiel foarmet fan it oangrinzgjende Nasjonaal Park Hunsrück-Hochwald, hat Idar-Oberstein him mei oan gemeenten dy't oan it park lizze wol ferplichte om it nasjonale park te ûnderstypjen en de ynfrastruktuer oan te bieden.        

## Stedsyndieling
Under de kearnstêd (ûntstien troch de gearfoeging fan de weryndieling yn 1933) falle de eardere plakken Algenrodt, Idar, Tiefenstein en Oberstein. De nije stedsdielen waarden mei de weryndieling fan 1969/1970 tafoege. 

(Ynwennertal fan 30 juny 2020)

## Ealstiennen

Idar-Oberstein stiet bekend om syn ealstiensliperijen. Al yn de 14e iuw waard der agaat en ametist fûn. Yn dy tiid wie ametist ien fan de fiif belangrykste ealstienen, sadat der al gau in fonkelstienyndustry ûnstie. Neffens guon skiedkundigen geane dy aktiviteiten werom op de Romeinske tiid. De Nahe soarge foar wetterkrêft en sa wie der genôch grûnstof en enerzjy foar de sliperijen. 

Doe't yn de 18e iuw de minen útbrûkt wiene, rekke de yndustry yn ferfal. By tafal fûnen Dútske immigranten in heale iuw letter yn Brazylje grutte foarrieden agaat en ametist en oan it begjin fan de 20e iuw wie de yndustry yn Idar-Oberstein grutter as ea.   

Yn de winkelstrjitte binne in pear winkels dêr't ealstiennen ferkocht wurde. Ek de ealstiengongen fan de Steinkaulenberg, it Edelsteinmuseum en it Heimatmuseum binne foar leafhawwers fan ealstiennen in besite wurdich.

## It besjen wurdich

Boppe de hûzen fan it stedsdiel Oberstein stiet yn de rotsen weidrukt de Felsenkirche. De tsjerke waard yn de jierren 1482-1484 boud en is allinne troch in tunnel te berikken. Yn de tsjerke stiet in midsiuwsk fleugelalter út 1400. Dêrnjonken besit de tsjerke in oargel efter in histoaryske oargelkas fan Stumm. Fierder besit de tsjerke in epitaaf foar de ridder Filips II fan Daun-Oberstein († 1432) en in rige 17e en 18e-iuwske Apostelskilderijen. 

It kastiel fan de hearen fan Daun-Oberstein waard yn 1330 foar it earst neamd. De 15e iuw wie de rykste tiid foar it kastiel, mar yn 1855 baarnde it hielendal ôf. Nei 1980 waard it kastiel wer foar in part werboud troch de *Burgenverein Schloss Oberstein*.

Fan it yn 1150 boude kastiel Bosselstein binne tsjintwurdich allinne noch in toer en in pear muorredielen bewarre bleaun. It kastiel waard oant 1600 bewenne troch de hearen fan Stein en rekke dêrnei yn it neigean.

### Musea
* Deutsches Edelsteinmuseum
* Deutsches Mineralienmuseum
* Edelsteinminen Steinkaulenberg

### Wintersport
Westlik fan Idar-Oberstein leit de Erbeskopf, it heechste punt fan Rynlân-Palts. By genôch snie binne dêr twa skypistes en in rodelbaan iepen.
Lara Gut-Behrami

**Lara Gut-Behrami** (Sorengo, 27 april 1991) is in Switsersk skyster. Gut-Behrami  docht as allrounder mei oan alle ûnderdielen útsein fan de slalom, mei har sterke punten yn de ôfdalingen en super-G. Gut hat acht kear in WK-medalje wûn (twa gouden, trije sulveren en trije brûnzen). By de Olympyske Winterspullen yn Peking waard se Olympysk kampioene op de super-G. Sy behelle yn 2022 ek noch in brûnzen medalje op de reuzeslalom, nei't se yn 2014 ek al ris in brûnzen medalje wûn hie op ôfdaling yn Sotsji. Gut boaske yn juny 2018 mei de Switserske fuotballer Valon Behrami.
Marco Odermatt

**Marco Odermatt** (Stans, Nidwalden, 8 oktober 1997) is in Switsersk skyer. Odermatt makke yn 2016 syn debút, hy is benammen suksesfol yn de ûnderdielen reuzeslalom, super-G en ôfdaling. Syn grutste sukses oant no ta is ûnder mear it winnen fan de gouden medalje op de reuzeslalom op de Olympyske Winterspullen fan 2022 yn Peking.
Matthias Mayer

**Matthias Mayer** (Sankt Veit an der Glan, Karinsje, 9 juny 1990) is in earder Eastenryksk skyer. Mayer is trijefâldich Olympysk kampioen. Mathhias Mayer is in soan fan earder skyer Helmut Mayer.

Mayer wie spesjalisearre yn de ôfdaling en de Super G. Mayer makke syn wrâldbeker debút yn Sestriere yn febrewaris 2009. Nei ferskate kearen yn de top tsien einige te wêzen, behelle er syn earste wrâldbeker poadium yn Kitzbühel op de super-G yn jannewaris 2013. Op de Olympyske Winterspelen fan 2014 yn Sotsji, Ruslân, wûn Mayer de ôfdaling. Hy waard op it poadium beselskippe troch de Italjaan Christof Innerhofer dy't it sulver wûn, en Kjetil Jansrud út Noarwegen wûn de brûnzen medalje. Daalks nei de Olympyske Spullen behelle er twa poadiumplakken yn Noarwegen en in oerwinning yn de wrâldbeker finale. Hy wûn syn twadde Olympyske gouden medalje yn 2018 op de super G.

Op de Olympyske Winterspullen fan 2022 wûn Mayer de brûnzen medalje op de ôfdaling en prolongearre hy syn titel op de super G. Mei trije olympyske titels neist in brûnzen medalje is Mayer de suksesfolste Olympyske alpineskyer fan Eastenryk. Ein desimber 2022 kundige Mayer ynienen mei direkte yngong, de ein fan syn karriêre oan, mar in pear oeren foardat er fan start gean soe op de super-G yn Bormio.
Sara Hector

**Sara Maria Hector** (Sandviken, 4 septimber 1992) is in Sweedsk skyster. Hector makke yn 2009 har debút, sy is benammen suksesfol yn de ûnderdielen reuzeslalom en de slalom. Har grutste suksessen oant no ta binne ûnder mear it winnen fan de gouden medalje op de reuzeslalom op de Olympyske Winterspullen fan 2022 yn Peking en in sulveren medalje yn 2021 by it Wrâldkampioenskip yn Cortina d'Ampezzo.
Johannes Strolz

**Johannes Strolz** (Bludenz, Vorarlberg, 12 septimber 1992) is in Eastenryksk skyer. Strolz makke yn 2013 syn debút, hy is benammen suksesfol yn de ûnderdielen reuzeslalom en de slalom. Syn grutste suksessen oant no ta binne ûnder mear it winnen fan de gouden medalje op de Kombinaasje, en by de lannewedstriid foar mingde teams op de Olympyske Winterspullen fan 2022 yn Peking, ek wûn er by dizze spullen in sulveren medalje op de slalom.
Michelle Gisin

**Michelle Gisin** (Samedan, Graubünden, 5 desimber 1993) is in Switsersk skyster. Gisin makke yn 2012 har debút. Har grutste suksessen oant no ta binne ûnder mear it winnen fan de twa gouden medaljes op de kombinaasje op de Olympyske Winterspullen fan 2018 yn Pyeongchang en fjouwer jier letter yn Peking, yn 2022 wûn se ek noch in sulveren Olympyske medalje op de super-G. Michelle Gissin is in suster fan de skyers Dominique en Marc Gisin.
Aksel Lund Svindal

**Aksel Lund Svindal** (Lørenskog, 26 desimber 1982) is in earder Noarsk skyer. 

Svindal, dy’t yn 2001 debutearre, die fjouwer kear mei oan de Olympyske Winterspullen (yn 2006, 2010, 2014 en 2018). Hy waard yn 2010 Olympysk kampioen op de super-G en yn 2018 op de ôfdaling. Hy waard ek fiif kear wrâldkampioen, twa kear op de ôfdaling, (2007 en 2013), twa kear op de kombinaasje (2009 en 2011) en 2007 waard er ek noch kampioen op de reuzeslalom. Yn 2014 rekke Svindal blesearre oan syn skonk, en moast alle wrâldbekerwedstriden fan it seizoen 2014-2015 oan him foarby gean litte, mar rekke dêrnei nochris twa kear slim blessearre. Nei it wrâldkampioenskip fan 2019 hold Svindal op mei skyen op heech nivo.
Sofia Goggia

**Sofia Goggia** (Bergamo, 15 novimber 1992) is in Italjaansk skyster. Goggia makke yn 2011 har debút. Har grutste sukses oant no ta is ûnder mear it winnen fan in gouden medalje op de ôfdaling Olympyske Winterspullen fan 2018 yn Pyeongchang en fjouwer jier letter yn Peking, wûn se in sulveren Olympyske medalje op de ôfdaling.
Ester Ledecká

**Ester Ledecká** (Praach, 23 maart 1995) is in Tsjechysk Snowboardster en skyster. Ledecká wûn by de Olympyske Winterspullen yn Pyeongchang sawol by it snowboarden op de parallelreuzeslalom as by it skyen op de super-G in gouden medalje. Yn 2015 waard se wrâldkampioene snowboarden op it ûnderdiel parallelslalom en yn 2017 op it ûnderdiel parallelreuzeslalom.
Herrstein

**Herrstein** is in Ortsgemeinde yn de lânkring Birkenfeld yn de Dútske dielsteat Rynlân-Palts. Buorskippen fan Herrstein binne Lindenhof, Steinäckerhof en Walkmühle.

Herrstein is it haadplak fan de ferbânsgemeente Herrstein-Rhaunen. 

## Geografy
De gemeente leit op de Hunsrück oan de Deutsche Edelsteinstraße likernôch 10 kilometer noardlik fan Idar-Oberstein. Troch Herrstein streamt de Fischbach.

## It besjen wurdich
* It kastiel fan Herrstein stiet oan de noardlike kant fan it stedsje en waard yn de twadde helte fan de 13e iuw troch de greven fan Sponheim boud. Fan de oarspronklik fjouwer tuorren binne der trije tuorren bewarre bleaun: de *Schinderhannesturm*, de *Stumpfer Turm* (tsjintwurdich de tsjerketoer) en de *Sichelturm*. 
* De eardere boarchkapel docht sûnt de 15e iuw tsjinst as parochytsjerke. De protestantske *Schlosskirche* oan de Schloßweg 14 is in trijeskippich goatysk en barok gebou. Oarspronklik is de tsjerke in 13e-iuwsk gebou, mar it hjoeddeiske gebou datearret út de 15e iuw.
* De Hauptstraße, Niederhosenbacher Weg, Pfarrgasse, Schlossweg, Uhrturmgasse foarmje it letmidsiuwske sintrum fanit stedsje mei in soad 18e-iuwske fakwurkhûzen.
* De stedsfortifikaasjes waarden boud nei't Herrstein stedsrjochten krige. De fortifikaasjes waarden foar in diel yn de 20e iuw rekonstruearre.
Zarina Masood

**Zarina Masood**, echte namme ûnbekend (14 septimber 1991), is in rêstend Britsk neakenmodel en pornografysk aktrise. Neffens har offisjele opjefte wie se ûnder har pornokarriêre 1.55 m, mei in gewicht fan ? kg.

## Keppelings om utens
*  Biografyske gegevens fan Zarina Masood op ''FreeOnes''
*  Biografyske gegevens fan Zarina Masood op ''Internet Adult Film Database''
*  Biografyske gegevens fan Zarina Masood op ''Adult Film Database''
*  Zarina Masood yn 'e ''Internet Movie Database''
Jasmine Arabia

**Jasmine Arabia**, echte namme ûnbekend (9 augustus 1990), is in rêstend Marokkaansk-Frânsk stripper, neakenmodel en pornografysk aktrise. Hja makke har debút yn in pornografyske film yn 2010. Neffens har offisjele opjefte is se 1.72 m lang, mei in gewicht fan 52 kg en kupmaat 36E.


Jasmine Arabia Mangez-moi.jpg|
Jasmine Arabia, 2013 (cropped).jpg|


## Keppelings om utens
*  Biografyske gegevens fan Jasmine Arabia op ''FreeOnes''
*  Biografyske gegevens fan Jasmine Arabia op ''Internet Adult Film Database''
*  Biografyske gegevens fan Jasmine Arabia op ''Adult Film Database''
*  Biografyske gegevens fan Jasmine Arabia op ''Imdb''
Yiming Curiosity

**Yiming Curiosity**, echte namme ûnbekend (27 febrewaris 1995), is in Sineesk-Britsk neakenmodel, pornografysk aktrise en prostituee fan Sineesk etnysk komôf. Hja makke har debút yn in pornografyske film yn 2020.

## Libben en karriêre
Sy wurke foar Sweedske Private porno-label, Kanadeesk-Amerikaanske pornografyske Ferfolgje Brazzers en *sexyhub.com*, in pornowebside op it ynternet. Under har karriêre hat Yiming gearwurke mei kollega-akteurs as Danny D.

## Lichemsskaaimerken
Yiming Curiosity is mongolide, mei brune eagen en brune hier. Neffens har offisjele opjefte is se 1.58 m lang, mei in gewicht fan 45 kg. Yiming hat in tatoeaazje op de rjochter bil en in belly button piercing.

## Keppelings om utens
*  Biografyske gegevens fan Yiming Curiosity op ''FreeOnes''
*  Biografyske gegevens fan Yiming Curiosity op ''Internet Adult Film Database''
*  Biografyske gegevens fan Yiming Curiosity op ''Internet Movie Database''
Utjouwerij Prometheus

**Utjouwerij Prometheus** is in Nederlânske útjouwerij dy't bestiet út de fûnsen *Prometheus*, *Bert Bakker* en *Ooievaar* dy't yn Amsterdam sit.

Prometheus is yn 1989 oprjochte troch Mai Spijkers en hat sawol Nederlânsktalige as bûtenlânske auteurs yn syn fûns. Under de namme 'Bert Bakker wurde benammen skiednisboeken útjûn, mar ek de Notendopserie waard troch Uitjouwerij Bert Bakker útjûn.'

## Skiednis
### Bert Bakker
Utjouwerij Bert Bakker waard nei de Twadde Wrâldoarloch oprjochte troch de skriuwer en útjouwer Bert Bakker (1912 – 1969). Ta de auteurs hearden Martinus Nijhoff en Gerrit Achterberg. Yn 1969 waard Bakkers neef (omkesizzer) Bert Bakker der útjouwer. Under syn lieding waard yn de jierren santich útjouwerij Contact oernaam, de útjouwer fan ûnder oare it deiboek fan Anne Frank. Contakt waard yn 1984 ôfstjitten en meijûn oan haadredakteur Harko Keijzer doe't dy fuortgie. Syn opfolger by Bert Bakker waard Mai Spijkers, dy't sukses behelle mei de oankeap fan *Il nome della rosa* (1980) fan Umberto Eco, dêr't de Nederlânske oersetting fan yn 1983 ferskynde. Ek Spijkers ferliet Bert Bakker, yn 1989, om syn eigen útjouwerij Prometheus te begjinnen.

Bert Bakker wie yn de jierren santich ûnderdiel wurden fan it Wolters Kluwer-konsern. Yn 1989 waard de útjouwerij hielendal selsstannich. Tsjinfallende ferkeapen noopten eigener Bakker syn bedriuw yn 1992 ûnder te bringen by de Meulenhoffgroep. Dêr waard de útjouwerij net folle letter omfoarme ta ymprint, ûnderbrocht by Prometheus.

Tsjintwurdich ferskine der ûnder de ymprint Bert Bakker inkeld noch kwalitative non-fiksjeboeken.

### Prometheus
Prometheus waard yn 1989 oprjochte troch Mai Spijkers, dy't ferskate skriuwers meinaam fan Bert Bakker, ûnder oare Herman Brusselmans. De útjouwerij kaam ta stân binnen de groep dy't ûndernimmer René Malherbe gearstald hie út in tal ôfstjitten boekedifyzjes fan grutte mediakonserns. Yn 1991 ferkocht Malherbe syn boekegroep, ynklusyf Prometheus oan de Meulenhoffgroep, letter PCM Algemiene Boeken.

It earste grutte sukses waard *De wetten* fan Connie Palmen. Spijkers soarge foar reuring yn de Nederlânske útjouwerswrâld troch as earste grutte foarskotten te jaan oan skriuwers, om se oan syn útjouwerij te binen, ek as se yn it fûns fan in oare útjouwerij sieten. PCM naam yn 2001 ek útjouwerij Vassallucci oer, dy't rillegau har selsstannigens ferlear en ûnderbrocht waard by Prometheus.

Yn 2007 waard útjouwerij Prometheus ynklusyf Bert Bakker oernaam troch oprjochter Spijkers.

## Keppeling om utens
* Webside fan Utjouwerij Prometheus
Mikaela Shiffrin

**Mikaela Pauline Shiffrin** (Vail, Kolorado, 13 maart 1995) is in Amerikaansk skyster. Shiffrin makke yn 2011 har debút. Har grutste suksessen oant no ta binne ûnder mear it winnen fan twa gouden Olympyske medaljes en seis oerwinningen by de wrâldkampioenskippen. Yn 2014 waard se Olympysk kampioene op de slalom en yn 2018 wûn se op it ûnderdiel reuzeslalom, en behelle se in sulveren medalje op de kombinaasje. By de wrâldkampioenskippen waard se fjouwer kear wrâldkampioene op de slalom, ien kear op de super-G en ien kear wist se de kombinaasje te winnen.
Marcel Hirscher

**Marcel Hirscher** (Annaberg-Lungötz, 2 maart 1989) is in earder Eastenryksk skyer. 

Hirscher soan fan in Nederlânske mem en in Eastenryske heit, debutearre yn 2001, die trije kear mei oan de Olympyske Winterspullen (yn 2010, 2014 en 2018). Hy waard yn 2018 Olympysk kampioen op de reuzeslalom en de kombinaasje. Hy waard ek sân kear wrâldkampioen, trije kear op de slalom, (2013, 2017 en 2019) ien kear op de kombinaasje en de reuzeslalom 2015 en 2017, en twa kear mei Eastenryk by de lannewestriid. 

Yn 2019 hold Hirscher op mei skyen op heech nivo. Nei syn aktive karriêre as skyer waard er presintator by de Eastenrykske telefyzje en produsint fan sky's.
Chiem van Houweninge

**Joachimus Johannes (Chiem) van Houweninge** (De Haach, 20 novimber 1940) is in Nederlânske akteur en senarioskriuwer. Hy is troud mei senarioskriuwster Marina de Vos.

## Wurkpaad
Chiem van Houweninge studearre Kulturele Antropology en Dramaturgy oan de Universiteit fan Amsterdam. Yn 1965 stapte er oer nei de Amsterdamske toanielskoalle dêr't er yn 1969 eineksamen die. Hy debutearre yn *De rozenoorlogen* en spile oanslutend by it Nieuw Rotterdams Toneel, it Amsterdamsk Toaniel en it Publyksteäter. Yn Dútslân wie er ek in súksesfol en dierber akteur yn *Tatort* dêr't er geregeld yn meispile.

Underwilens lei er him hieltyd mear ta op it skriuwen fan telefyzjesenario's. It meast bekend waard Van Houweninge fan de searjes dy't er tegearre mei Alexander Pola ûntwikkele en skreau foar de VARA. De searjes waarden ynearsten op trochdewykse dagen útstjoerd, mar fan it grutte sukses fan *Zeg'ns Aaa* ôf waarden se prominint op de sneontejûn programmearre. Van Houweninges frou Marina de Vos levere ynearsten tekstbydragen oan *Zeg'ns Aaa*, mar waard nei it ferstjerren fan Pola ien fan de fêste skriuwers. Hja wie dêrnei ek belutsen by de folgjende produksjes fan Chiem van Houweninge. Yn 2020 wie er, tegearre mei syn frou Marina, doe't er 80 jier wie, te sjen yn in telefyzjecommercial fan in grutte Amerikaanske hamburgergigant.

## Skriuwer
* *De dwaze lotgevallen van Sherlock Jones* (1975; ien fan de fjouwer skriuwers)
* *Ieder zijn deel* (1976-1978)
* *[[Cassata (telefyzjerige)|Cassata]]* (1979)
* *Schoppentroef* (1984)
* *[[Zeg 'ns Aaa (1981)|Zeg 'ns Aaa]]* (1981-1993)
* *[[Oppassen!!!]]* (1991-2003)
* *De Victorie* (1994)
* *Ben zo terug* (1999-2001)
* *Luifel & Luifel* (2001-2002)
* *Bergen Binnen* (2003-2004)
* *[[Zeg 'ns Aaa (2009)|Zeg 'ns *Aaa]]* (2009)
** *We gaan nog niet naar huis* (2008-2010)
* *De Rotterdam Connectie* (2016)

Foar de Dútske telefyzjestjoerder WDR wied er tusken 1982 en 1991 (mei)auteur fan de searje *Tatort* en fan 1997 oant 2013 fan *Schimanski*. Dy searjes mei kommissaris Horst Schimanski (spile troch Götz George) spilen him ôf yn Duisburg. Van Houweninge spile sels ek mei as Hänschen. Yn de ôflevering "Der Fall Schimanski" út de searje waard de folle namme fan Hänschen bekend makke: Hans Scherpenzeel van Maaskant-Schoutens. Van Houweninge skreau benammen de ôfleveringen dy't foar in part yn Nederlân spylje. Van Houweninge wûn yn 1968 de ANV-Visser Neerlandia-priis foar *Pachacamac*.

## Stimakteur
Foar de Nederlânske neisyngronisaasje fan de films *Toy Story*, *Toy Story 2*, *Toy Story 3* en *Toy Story 4* spruts Van Houweninge de stim fan Slinky yn. Ek foar de Nederlânske neisyngronisaasje fan de *Pixar shorts* fan *Toy Story* (lykas *Hawaiian Vacation*) en de Disney fideospullen (sa as *Disney Infinity*) die Van Houweninge de stim fan Slinky.
André Myhrer

**André Myhrer** (Bergsjö, 11 jannewaris 1983) is in earder Sweedsk skyer. 

Myhrer debutearre yn 2004 en die fjouwer kear mei oan de Olympyske Winterspullen (yn 2006, 2010, 2014 en 2018). Hy waard yn 2018 Olympysk kampioen op de slalom. Yn 2010 hie er al ris brûns wûn op dit ûnderdiel. By de wrâldkampioenskippen helle hy ien kear in sulveren en twa kear in brûnzen medalje mei Sweden by de lannewedstriid. 

Myhrer soe oan it ein fan it seizoen 2019/2020 ophâlde mei skyen op heech nivo, mar as gefolch fan koroanamaatregels waard it seizoen earder stillein en dermei einige André Myhrer syn karriêre al yn febrewaris 2020.
Dominique Gisin

**Dominique Sabine Gisin** (Visp, Wallis, 4 juny 1985) is in earder Switsersk skyster. 

Gisin dy't debutearre yn 2005, die twa kear mei oan de Olympyske Winterspullen (yn 2010 en 2014). Sy waard yn 2014 Olympysk kampioene op de ôfdaling; sy moast it earste plak diele mei de de Sloveenske Tina Maze beide behellen deselde tiid fan 1:41.57. 

Dominique Gissin is in suster fan de skyers Michelle en Marc Gisin. Yn 2015 hold Gisin op mei skyen op heech nivo.
Wörrstadt (Verbandsgemeinde)

**Wörrstadt** is in gemeenteferbân yn de lânkring Alzey-Worms, Rynlân-Palts, Dútslân. It haadplak is de stêd Wörrstadt, dy't de namme oan it gemeenteferbân joech. Njonken de stêd Wörrstadt hearre ek tolve oare Ortsgemeinden by de gemeente. 

De ferbânsgemeente waard op 20 juny 1972 yn it ramt fan in weryndieling yn Rynlân-Palts oprjochte.

## Plakken
Frida Hansdotter

**Frida Marie Hansdotter** (Västerås, 13 desimber 1985) is in earder Sweedsk skyster. 

Hansdotter dy't debutearre yn 2004, die trije kear mei oan de Olympyske Winterspullen (yn 2010, 2014 en 2018). Sy waard yn 2018 Olympysk kampioen op de slalom. By de wrâldkampioenskippen helle sy ien kear in sulveren medalje op de slalom en in sulveren medalje mei Sweden by de lannewestriid. Sy behelle ek trije brûnzen wk-medaljes twa kear op de slalom en ien kear mei Sweden by de lannewestriid.

Yn 2019 hold Hansdotter op mei skyen op heech nivo. By har lêste wedstriid hie se tradisjonele Sweedske dracht oan en dielde se kanielbroadjes út oan de wedstriidfunksjonarissen.
Tina Maze

**Tina Maze** (Slovenj Gradec, 2 maaie 1983) is in earder Sloveensk skyster. 

Maze dy't debutearre yn 1999, die fjouwer kear mei oan de Olympyske Winterspullen (yn 2002, 2006, 2010 en 2014). Sy waard yn 2014 Olympysk kampioene op de ôfdaling en de reuzeslalom. By de ôfdaling moast se it earste plak diele mei de de Switserske Dominique Gisin beide behellen deselde tiid fan 1:41.57. Yn 2010 hie se op de reuzeslalom en de super-G ek al twa sulveren medaljes wûn. Hy waard ek fjouwer kear wrâldkampioene yn 2011 op de reuzeslalom, yn 2013 op de super-G, yn 2015 waard se wrâldkampioene op de ôfdaling en de kombinaasje. 

Yn 2017 hold Maze op mei skyen op heech nivo.
Wrâldkampioenskip fjildriden foar froulju elite

De kategory froulju elite stiet sûnt 2000 op it programma fan 'e wrâldkampioenskippen fjildriden.

## Medaljewinners Wrâldkampioenskip fjildriden foar frouju elite

## Medaljes einklassemint
Medaljeferdieling nei persoan oant en mei 2023 (top-8 klassemint):

## Poadiumplakken nei lân (oant en mei 2023)
Medaljeferdieling nei lân oant en mei 2023: 

## Sjoch ek
* Wrâldkampioenskip fjildriden foar manlju elite
Ted Ligety

**Theodore Sharp (Ted) Ligety ** (Salt Lake City, 31 augustus 1984) is in earder Amerikaansk skyer. 

Ligety makke syn wrâldbeker debút yn Park City yn novimber 2003 op de slalom. Nei ferskate kearen yn de top tsien einige te wêzen, behelle er syn earste wrâldbeker poadium yn Yongpyong op de reuzeslalom yn maart 2006. Ligety die fjouwer kear mei oan de Olympyske Winterspullen (yn 2006, 2010, 2014 en 2018). Hy waard yn 2006 Olympysk kampioen op de kombinaasje en yn 2014 op de reuzeslalom. Hy waard ek fiif kear wrâldkampioen yn 2013 op de super-G, de kombinaasje en de reuzeslalom, Ek wûn er twa kear in brûnzen medalje op de wrâldkampioenskippen yn 2009 op de reuzeslalom en yn 2015 op de kombinaasje.

Ligety soe nei it wrâldkampioenskip 2021 yn Cortina d’Ampezzo ophâlde mei skyen op heech nivo, mar as gefolch fan in blessuere oan syn rêch kaam foar it kampioenskip al in ein oan syn karriêre as skyer. Ligety is yn 2020 boaske, Ligety is heit fan in twilling.
Anna Veith

**Anna Veith** berne as **Anna Bräunlinger** mar nei it houlik fan har âlden **Anna Fenninger** neamd (Hallein, Salzburg, 1 juny 1989) is in earder Eastenryksk skyster. 

Veith dy't debutearre yn 2008, die trije kear mei oan de Olympyske Winterspullen (yn 2010, 2014 en 2018). Sy waard yn 2014 Olympysk kampioene op de super-G. Sy wûn yn 2014 ek in sulveren medalje op de reuzeslalom en yn 2018 wûn se sulver op de super-G. Sy waard ek trije kear wrâldkampioene yn 2011 op de kombinaasje, yn 2015 op de super-G en de reuzeslalom, sulver wûn se yn 2011 mei Eastenryk by de lannewestriid, en yn 2015 op de ôfdaling. Yn 2013 behelle se in brûnzen medalje op de reuzeslalom.

Yn 2016 boaske Anna mei de Eastenrykske Snowboarder Manuel Veith, it pear hat in soan. Yn 2020 hold Veith op mei skyen op heech nivo.
Maria Höfl-Riesch

**Maria Höfl-Riesch** (Garmisch-Partenkirchen, 24 novimber 1984) is in earder Dútsk skyster. 

2001 dy't debutearre yn 2001, die twa kear mei oan de Olympyske Winterspullen (yn 2010 en 2014 ). Sy waard yn 2010 Olympysk kampioene op de kombinaasje en de slalom, op de Spullen fan 2014 yn Sotsji wist se har Olympyske titel op de kombinaasje te prolongearjen. . Sy wûn yn 2014 ek in sulveren medalje op de super-G. Sy waard ek twa kear wrâldkampioene yn 2009 op de slalom, en yn 2013 op de kombinaasje, Yn 2011 behelle se in brûnzen medalje op de ôfdaling en de super-G en yn 2015 op de ôfdaling en mei Dútslân by de lannewestriid.

Yn 2011 boaske Maria mei har trainer Marcus Höfl. Nei de spullen fan 2014 hold Höfl-Riesch op mei skyen op heech nivo.
Kjetil Jansrud

**Kjetil Jansrud** (Stavanger, 28 augustus 1985) is in earder Noarsk skyer. 

Jansrud makke syn wrâldbeker debút yn Wengen yn jannewaris 2003. Nei ferskate kearen yn de top tsien einige te wêzen, behelle er syn earste wrâldbeker poadium yn Beaver Creek op de reuzeslalom yn desimber 2010. Jansrud die fiif kear mei oan de Olympyske Winterspullen (yn 2006, 2010, 2014, 2018 en 2022). Hy waard yn 2014 Olympysk kampioen op de Super-G. En behelle yn 2010 in sulveren medalje op de reuzeslalom en yn 2018 op de ôfdaling. In brûnzen medalje wûn er op de spullen yn 2014 op de ôfdaling en yn 2018 op de super-G. Hy waard ek ien kear wrâldkampioen op de ôfdaling, en wûn yn 2015 in sulveren medalje op de kombinaasje en yn 2017 wûn er it sulver op de super-G.

Nei de spullen fan 2022 hold Jansrud op mei skyen op heech nivo.
Casualties of War

**casualties of war*, it Ingelske wurd foar "oarlochsslachtoffers"
*''Casualties of War'' (film), in Amerikaanske anty-oarlochsfilm út 1989
*''Casualties of War'' (liet), in liet fan Eric B. & Rakim út 1992
*''Casualties of War'' (roman), in roman fan Steve Emmerson út 2000, hearrend ta de *Doctor Who*-rige 
*''Casualties of War'' (album), in album fan Boot Camp Clik út 2007
Welland (rivier yn Ingelân)

De rivier de **Welland** (Ingelsk: *River Welland*) is in 105 km lange rivier yn it easten fan Ingelân. 

Hy ûntspringt by Market Harborough yn Northamptonshire en streamt yn noardeastlike rjochting troch Stamford, Market Deeping en Spalding nei de Noardsee, dêr't er ûnder Fosdyke yn The Wash útmûnet. It is ien fan de gruttere wetters yn it part fan de The Fens yn Lincolnshire dat bekend is as South-Holland. Under Spalding is it in tijrivier.


A swollen River Welland passing beneath the old bridge in Duddington - geograph.org.uk - 1723195.jpg|Heech wetter yn de Welland yn Duddington
Fosdyke Bridge - geograph.org.uk - 1436287.jpg|De lêste brêge oer de Welland mei de A 17 foardat dy de Wash yn giet by Fosdyke
Studiokompleks

In **studiokompleks** is in gebou of samling byinoar hearrende gebouwen wêryn't fasiliteiten húsfêste binne foar it opnimmen fan films, tillefyzjeprogramma's, radioprogramma's of muzyk. As it om films giet, sprekt men fan in **filmstudiokompleks**. Faak giet it sawol om films as tillefyzjeprogramma's en sprekt men fan in **film- en telefyzjestudiokompleks**. As in studiokompleks út mear as ien gebou stiet, is it faak sa dat dy deun byinoar steane, op ien en itselde perseel grûn. Ik kin lykwols ek wêze dat it om ferskate perselen giet, dy't ferspraat binne oer in stêd of gemeente. Dat komt fral foar by âldere studiokompleksen, dy't meitiid út har foegen groeid binne en útwreidzje moasten, mar de oanbuorjende perselen net bemachtigje koene.

In filmstudiokompleks is wat oars as in filmproduksjemaatskippij, hoewol't se allebeide wol oantsjut wurde as in filmstudio. In filmproduksjemaatskippij is in bedriuw dat films produsearret. Dat is wat de measte minsken fersteane ûnder it begryp 'filmstudio'. Grutte filmproduksjemaatskippijen besitte faak har eigen studiokompleksen. Foar lytsere filmproduksjemaatskippijen is it net op te bringen om in eigen studiokompleks te keapjen of bouwe te litten, en foar harren soe it ek tige ûnrindabel wêze, mei't se net oan ien stik wei studioromte nedich hawwe, sadat it kompleks de helte fan 'e tiid leech stean soe. In filmstudiokompleks is it fysike studiogebou mei alle fasiliteiten derby dy't nedich binne foar it meitsjen fan films. Sokke kompleksen binne faak selsstannige bedriuwen dy't jild fertsjinje troch studioromte te ferhieren oan filmproduksjemaatskippijen. (Hjir wurdt sprutsen oer films en filmstudio's, mar itselde giet ek op foar tillefyzjeprogramma's en tillefyzjestudio's.)

In studiokompleks befettet de soundstages dêr't de eigentlike opnamen plakfine, mar ek klaaikeamers foar de akteurs, keamers foar fisazjy en hierstilearring, romte om te wurkjen foar kameralju en oare technisy, kantoarromte foar de regisseur en de produsinten, en in protte berchromte foar rekwisiten, apparatuer en dekôrstikken. Faak binne der ek wurkplakken foar it bouwen fan it dekôr en fasiliteiten foar de postproduksje (bgl. filmmontaazje, lûdsmontaazje en lûdsmixing).
Mammoth Studios

De **Mammoth Studios** binne in studiokompleks yn Burnaby, in foarstêd fan Vancouver, yn 'e Kanadeeske provinsje Britsk-Kolumbia, dêr't de opnamen foar films en tillefyzjeprogramma's plakfine. It bedriuw waard yn 1999 oprjochte en is yn it besit fan deselde eigner as de North Shore Studios yn North Vancouver.

## Namme
De namme 'Mammoth Studios', dy't "Mammoetstudio's" betsjut, is wierskynlik ûntliend oan ien of alle fan 'e Hollywoodproduksjes dêr't in fiktive filmstudio mei dyselde namme yn foarkaam. De oantsjutting *mammoth* kin ek "tige grut" betsjutte, en sadwaande waard 'Mammoth Studios' yn 'e earste helte fan 'e tweintichste iuw yn Amerikaanske films en tillefyzjesearjes in generike namme foar in grutte filmstudio. Mammoth Studios kamen sadwaande foar yn films as *[[Bombshell (film út 1933)|Bombshell]]* (1933), *[[Abbott and Costello in Hollywood]]* (1945) en *[[Merton of the Movies (film út 1947)|Merton of the Movies]]* (1947), en ek yn tillefyzjesearjes as *[[The Beverly Hillbillies (tillefyzjesearje)|The Beverly Hillbillies]]* (1964-1971) en *[[The Monkees (tillefyzjesearje)|The Monkees]]* (1966-1968).

## Fasiliteiten
De Mammoth Studios binne ferdield oer twa perselen: Main ("Haad") en North ("Noard"). Main omfiemet trije soundstages fan 11.500&nbsp;m², 8.500&nbsp;m² en 3.400&nbsp;m², mei dêropta 4.000&nbsp;m² oan kantoarromte en 3.400&nbsp;m² oan ûnderstypjende romte, bgl. foar wurkplakken, om dekôrs te bouwen. North hat noch twa soundstages, ien fan 1.900&nbsp;m² en ien fan 1.500&nbsp;m², mei dêrnjonken 2.050&nbsp;m² oan wurkplakken, 1.900&nbsp;m² kantoarromte en 1.200&nbsp;m² berchromte.

## Produksjes
### Films
In seleksje fan films dy't alteast foar in diel yn 'e Mammoth Studios opnommen binne:

## Keppelings om utens
*Offisjele webside fan 'e Mammoth Studios
Wiardus Willem Hopperus Buma (1865-1934)

**Wiardus Willem Hopperus Buma** (Ljouwert, 4 febrewaris 1865 - Diepenveen, 25 desimber 1934) wie in Nederlânske boargemaster.

## Libben en wurk
Hopperus Buma wie in soan fan mr. Bernhardus Hopperus Buma (1826 -1892) en jkfr. Clara Tjallinga Aedonia van Eysinga (1823 -1898). Hy troude yn 1893 mei Petronella Johanna Alberta Diewerdina (Nel) ter Haar (1868 -1933), dochter fan ds. Barend ter Haar. Ut dit houlik waard ûnder oare soan Barend Hopperus Buma berne.

Hy wie luitenant by de skutterij (1890 -1898) en wenne mei syn húshâlding it Burmaniahûs yn Ljouwert. Yn 1898 waard er beneamd ta boargemaster fan Hinnaarderadiel. Hy liet yn Wommels in filla bouwe op in stee út de neilittenskip fan syn mem, dêr't oant 1872 de Sminia State stie.

Hopperus Buma hearde ta de frijsinnich liberalen en hie it yn de gemeenteried geregeld oan de stôk mei de ortodoksen. De striid tusken de ortodoksen en frijsinnigen yn de gemeente eskalearre doe't Jan Ankerman predikant waard. De skoalstriid lôge op en yn de ried ûntstie ûnienichheid oer de fraach oft sittingen mei gebed iepene wurde moasten. Yn 1902 waard Hopperus Buma beneamd ta tsjerkfâd (scriba). De tsjerkfâden stiene net efter de dûmny en de tsjerkeried wie tsjin de boargemaster, de spanningen rûnen úteinlik sa heech op dat de boargemaster ûntslach frege.   Hy krige mei yngong fan 1 septimber 1905 earfol ûntslach en ferhuze nei Heemstede. Hy liet syn filla yn Wommels ôfbrekke en yn Heemstede wer opbouwe.

Letter wenne Hopperus Buma by in soan yn Diepenveen, dêr't er yn de âlderdom fan 69 jier ferstoar. Hy waard beïerdige op it begraafplak fan de famylje Buma yn Weidum.
Barend ter Haar (predikant)

**Barend ter Haar** (Eemnes, 28 septimber 1831 – Nijmegen, 27 april 1902) wie in Nederlânske predikant, dichter en letterkundige.

Ter Haar folge yn Amsterdam it gymnasium en de latynske skoalle en studearre dêrnei yn Amsterdam en Leien ûnder de teologen J.H. Scholten en Abraham Kuenen. Op 7 jannewaris 1855 waard Ter Haar befêstige as predikant yn Arkel troch syn heit Bernard ter Haar. Dêrnei waard er predikant te Delden en Nymwegen. 

Yn 1854 troude er mei Catharina Christina van Raalte (1831-1874); it pear krigen seis bern. Ter Haar wie njonken predikant ek aktyf as dichter en letterkundige; sa wied er foarsitter fan it lêste Nederlânsk Taal- en Letterkundich Kongres. Ek wie er foarsitter fan de feriening *Door Eendracht Sterk*. Ds. Ter Haar hat him op in soad terreinen fertsjinstlik makke foar de stêd Nijmegen. Yn de Dichtersbuert (Willemskertier) is in strjitte nei him neamd. Ter Haar waard beïerdige op begraafplak *Rustoord* yn Nymwegen.

## Wurk
**Roode Teun* (1860), in ferhaal
**Neerlands zonden tegen zijn taal* (1864)
**Zonnestraaltjes in de ziekenkamer* (1864)
**Photogrammen* (1870)
**Gods daden aan eens menschen ziel*, Gedachtenisrede
**Niet sterven*
**Eene Kleefsche furie*
**Mooi Grietje*
**Licht uit duisternis*
**Antonie van Bockhorst* (1862), Nijmeegsche novelle
* bewerking van Streckfuss’ Weltgeschichte (1867-1874)
**Grafbloemen* (1868), dichtbondel
**Een woord over Brouwers' brochure: ‘Nederland en de gevierden te Heiligerlee* (1868)
**De geschiedenis der wereld van 't begin der Franse omwenteling af tot op onze dagen* (1880)
**Karakterschets*

## Keppeling om utens
* [Barend ter Haar yn de [DBNL]]
Sybe I. Rispens

**Sybe Izaak Rispens** (Dokkum, 17 april, 1969) is in Nederlânske publisist, wittenskipper en ûndernimmer fan Frysk komôf.

## Underwiis en wurk
Rispens waard op 17 april 1969 yn Dokkum berne. Hy helle syn bachelor elektrotechnyk oan de Noardlike Hegeskoalle Ljouwert, wêrnei't er syn masteroplieding oan de TU-Twinte helle. Hy helle yn 1996 syn Master yn de Wittenskipsfilosofy oan de Universiteit fan Amsterdam. Yn 2005 promovearre Rispens op it proefskrift *Machine Reason: A History of Clocks, Computers and Consciousness*.

Rispens skriuwt in soad en leveret bydragen oan ûnder mear de Nederlânske tydskriften *Natuurwetenschap en Techniek*, *Intermediair* en * NRC Handelsblad*, en de Dútske krante *Die Zeit* en de Switserske krante *Neue Zürcher Zeitung*. Hy hat ferskate boeken publisearre, wêrûnder *Einstein in Nederlâad: Een intellectuele biografie* yn 2006 en *The Communication Revolution: New Perspectives on Photonics* yn 2010.

Yn 2007 rjochte Rispens it IT- en softwarebedriuw *knowledgeatwork* op, dat spesjalisearre is yn feilige, GxP-sertifisearre software en de ûntwikkeling fan yndustriële tapassings fan AI-algoritmen. Yn 2011 wie Rispens mei-oprjochter fan it *Institut für Wissenschafts- und Technologiekommunikation GmbH* (IWTK) yn Berlyn, in partikulier bedriuw dat him rjochtet op ynnovaasjeprosessen yn ûndersyks- en technologyrjochte organisaasjes.

## Publikaasjes
* *Einstein in Nederland. Een intellectuele biografie*, Ambo: Amsterdam 2006, 242 siden.
* *The Communication Revolution: New Perspectives on Photonics*, Technyske Universiteit Eindhoven: Eindhoven, 2010 
* *Machine Reason. Clocks, Computers and Consciousness*, Grins, 2005, 252 s.

## Keppelingen om utens
*knowledgeatwork
*Rispens syn hiemside
*Institut für Wissenschafts- und Technologiekommunikation GmbH
Thor (betsjuttingsside)

"**Thor**" hat yn de Wikipedy ferskate betsjuttings:

*Thor, de Noardgermaanske namme foar de Germaanske god Tonger
**Thor (personaazje fan Marvel), de op 'e Noardgermaanske god basearre superheld út 'e strips fan 'e Amerikaanske útjouwerij Marvel Comics en de ferfilmings dy't dêrfan makke binne

## Bedriuwen
*Thor (motorfytsemerk), in Amerikaanske produsint fan motorfytsen
*Thor Equities, in Amerikaansk ynvestearringsfûns
*Thor Industries, in Amerikaansk produsint fan rekreaasjefiertugen
*Thor Power Tool Company, Amerikaanske produsint fan elektrysk ark

## Films
*''Thor'' (film), in Amerikaanske live action-superheldefilm út 2011
***', in Amerikaanske animaasjefilm út 2011
*''[[Legends of Valhalla: Thor]]'', in Iislânsk-Dútsk-Ierske animaasjefilm út 2011
***', in Amerikaanske superheldefilm út 2013, in ferfolch op 'e live action-film út 2011
***', in Amerikaanske superheldefilm út 2017, in ferfolch op 'e live action-film út 2011
***', in Amerikaanske superheldefilm út 2022, in ferfolch op 'e live action-film út 2011

## Geografy
*Thor (Iowa), in plak yn 'e Amerikaanske steat Iowa
*Le Thor, in plak yn súdlik Frankryk
*Mount Thor (Baffinlân), in berch op Baffinlân yn noardlik Kanada
*Mount Thor (Alaska), in berch yn 'e Amerikaanske steat Alaska
*Thor's Cave, in grot yn it Ingelske greefskip Staffordshire
*Thorfjord, in fjord yn Grienlân
*Thorland, in skiereilân yn Grienlân

## Muzyk
*Thor (band), in Kanadeeske metalband
*''Thor'' (album fan Wizard), in album fan Wizard út 2009
*''Thor'' (soundtrack), it soundtrackalbum fan 'e live action-film út 2011

## Persoanen
*Thor, de bynamme fan Bobby Nystrom, in Sweedsk-Kanadeesk iishockeyer
*Thor, de bynamme fan Noah Syndergaard, in Amerikaansk honkballer
*Thor, de bynamme fan Hafþór Júlíus Björnsson, in Iislânske krêftsporter
*Thor (sjonger), in Filipynsk sjonger en artyst
*Thor, in iere artystenamme fan 'e Amerikaanske showwrakselder Kevin Wacholz

## Oar
*Thor (fulkaan), in aktive fulkaan op Io, in moanne fan 'e planeet Jupiter
*Thor (jongesnamme), in Noardgermaanske jongesnamme
*''Thor'' (satellyt), in satellytkonstellaasje dy't eigendom is fan Telenor
*''Thor'' (skaai), in skaai fan garnalen
*Thor., in ôfkoarting foar toarium (Nederlânsk en Ingelsk: *thorium*), in skiekundich elemint
*THoR, in ôfkoarting foar *[[The History of Rome (podcast)|The History of Rome]]*, in podcast
Swordfish

**swordfish*, it Ingelske wurdt foar "swurdfisk" (in stikmannich soarten grutte rôffisken)
*Fairey Swordfish, in type Britske twadekkertorpedobommesmiter út it Ynterbellum en de Twadde Wrâldoarloch dat operearre fan fleandekskippen ôf
*Swordfish Studios, in eardere Britske fideospultsjesprodusint
*''Swordfish'' (liet), in liet fan 'e Dead Milkmen út 1985
*''Swordfish'' (film), in Amerikaanske film út 2001
*''Swordfish'' (soundtrack), it soundtrackalbum fan 'e film út 2001
*''Swordfish'' (album fan Merk), in album fan Merk út 2016
Cocktail (betsjuttingsside)

"**Cocktail**" hat yn de Wikipedy ferskate betsjuttings:

*cocktail, in miksdrankje dat almeast alkohol befettet
*''Cocktail'' (roman), in roman fan Heywood Gould út 1984
*''Cocktail'' (album), in album fan Bellanova út 2003
*''Cocktail'' (film út 1988), in Amerikaanske film út 1988
*''Cocktail'' (film út 2006), in Hongkongske film út 2006
*''Cocktail'' (film út 2010), in Yndiaaske Malajalamtalige film út 2010
*''Cocktail'' (film út 2012), in Yndiaaske Hindytalige film út 2012
*''Cocktail'' (film út 2020), in Yndiaaske Tamyltalige film út 2020